CELEX: 32010R0674
Language: bg
Date: 2010-07-23 00:00:00
Title: Регламент (ЕС) № 674/2010 на Европейската централна банка от 23 юли 2010 година за изменение на Регламент (ЕО) № 63/2002 (ЕЦБ/2001/18) относно статистиката на лихвените проценти, прилагани от парично-финансовите институции по депозити и кредити на домакинства и нефинансови предприятия (ЕЦБ/2010/7)

28.7.2010   
            
            
               BG
            
            
               Официален вестник на Европейския съюз
            
            
               L 196/23
            
         РЕГЛАМЕНТ (ЕС) № 674/2010 НА ЕВРОПЕЙСКАТА ЦЕНТРАЛНА БАНКА
   от 23 юли 2010 година
   за изменение на Регламент (ЕО) № 63/2002 (ЕЦБ/2001/18) относно статистиката на лихвените проценти, прилагани от парично-финансовите институции по депозити и кредити на домакинства и нефинансови предприятия
   (ЕЦБ/2010/7)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Регламент (ЕО) № 2533/98 на Съвета от 23 ноември 1998 г. относно събирането на статистическа информация от Европейската централна банка (1), и по-специално член 5, параграф 1 и член 6, параграф 4 от него,
   като има предвид, че:
   
               (1)
            
            
               Качеството на минималния размер на националната извадка, определяна от формулираните критерии, е необходимо да бъде допълнително оценено, поради което се налага удължаване на съответния преходен период за изследване на този въпрос.
            
         
               (2)
            
            
               Регламент (ЕО) № 63/2002 (ЕЦБ/2001/18) на Европейската централна банка от 20 декември 2001 г. относно статистиката на лихвените проценти, прилагани от парично-финансовите институции по депозити и кредити на домакинства и нефинансови предприятия (2), следва да бъде съответно изменен,
            
         ПРИЕ НАСТОЯЩИЯ РЕГЛАМЕНТ:
   Член 1
   Въвеждащото изречение на първи параграф от приложение IV към Регламент (ЕО) № 63/2002 (ЕЦБ/2001/18) се заменя със следното:
   
      „До и включително отчетния месец декември 2013 г. параграф 10 от приложение I гласи, както следва:“.
   
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Съставено във Франкфурт на Майн на 23 юли 2010 година.
      
         
            За Управителния съвет на ЕЦБ
         
         
            Председател на ЕЦБ
         
         Jean-Claude TRICHET
      
   
   
      (1)  ОВ L 318, 27.11.1998 г., стр. 8.
   
      (2)  ОВ L 10, 12.1.2002 г., стр. 24.